༄༅། །བདེ་མཆོག་ལུས་དཀྱིལ་སློབ་དཔོན་བྷུ་བ་བློ་ལྡན་གྱི་ལུགས་བཞུགས་སོ། །
༄༅༅། །ཡང་རེ་ཞིགསྔོན་དུ་བསྙེན་པ་ལ་སོགས་པའི། །མཚན་ཉིད་ལྡན་པའི་བླ་མ་ལ། །
སློབ་མས་གསོལ་བ་འདེབས་བྱེད་ན། །བླ་མ་ཆེན་པོས་སློབ་མ་ལ། །མཆོད་པ་ལ་སོགས་དེ་
-181-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དག་དྲི། །དགའ་བས་དེས་ནི་སྨྲ་བར་བྱ། །བདག་གིས་ཐམས་ཅད་ཚོགས་པར་གྱུར། །བཟའ་
དང་བཏུང་བ་ལ་སོགས་པ། །རས་དང་ལྷ་བཤོས་ཐམས་ཅད་ལྡན། །དཔའ་བོ་ལྷ་མོ་མཆོད་
པའི་དོན། །བདག་གིས་ཆོ་ག་བྱེད་པར་ནུས། །དཔའ་བོ་ཆེན་པོས་དེ་ནས་འདིར། །ཤེས་རབ་
ཡན་ལག་གཉིས་མེད་འདུས། །ཧེ་རུ་ཀ་དཔལ་རྣལ་འབྱོར་ཆེ། །འཁོར་ལོ་ཀུན་ལ་རྣམ་པར་
གནས། །མདུན་དུ་གནས་པའི་སློབ་མ་ནི། །བསོད་ནམས་ལྡན་ཞིང་བློ་དང་ལྡན། །ཐོག་མར་
སྲུང་བ་བྱས་ནས་ནི། །དེ་ནས་ས་ནི་རྣམ་པར་བརྟག། རྒྱུད་ལས་བསྟན་པའི་དཀྱིལ་འཁོར་
གནས། །ཁྲོ་བོའི་སྦྱོར་བས་མནན་ནས་ཀྱང༌། །གནོད་མཛེས་གསང་སྔགས་བཟླས་བྱས་ཏེ། །
འབད་པས་བགེགས་ནི་བསྐྲད་པར་བྱ། །སློབ་མ་མཁས་པ་ལེགས་པར་བཟུང་། །བདེ་བའི་
མཆོག་ནི་མཉེས་ནུས་པ། །བདེ་མཆོག་ལས་གསུངས་བྱ་བ་ལྡན། །སྔོན་དུ་ཕག་མོ་ལ་གུས་པ། །
བསོད་ནམས་འདོད་ཅིང་གཙང་ལ་མཁས། །དཀྱིལ་འཁོར་བྲི་བའི་ཕ་རོལ་སོན། །དགའ་ཞིང་
སྡུག་པ་ཡང་ཡིན་ཏེ། །དེ་དང་ལྷན་ཅིག་ལེགས་པར་བརྩམ། །གཏོར་མ་སྦྱིན་སོགས་བྱིན་ནས་
ནི། །ཧེ་རུ་ཀ་དང་གཉིས་མེད་གནས། །བླ་མ་དཔའ་བོ་ལེགས་མཆོད་ནས། །ས་གཞི་དག་པ་
ལེགས་པར་བརྩམ། །རི་ཕུག་ནགས་ཀྱིས་འཁྲིགས་པ་དང༌། །རྒྱ་མཚོ་ཆེན་པོའི་འགྲམ་དག་
གམ། །སྔོན་དུ་གྲུབ་པའི་དུར་ཁྲོད་དུ། །དེར་ནི་དཀྱིལ་འཁོར་བྲི་བར་བྱ། །དེར་ནི་ལྕི་བ་མ་ལྷུང་
བས། །དཀྱིལ་འཁོར་ས་ནི་ཉེ་བར་བྱུག། དུར་ཁྲོད་ཐལ་བར་ལྡན་པ་དང་། །བདུད་རྩི་ལྔ་དང་
མཉམ་ལྡན་པས། །ས་དེ་ཉེ་བར་བྱུགས་ནས་ཀྱང་། །དེར་ནི་དཀྱིལ་འཁོར་བརྩམ་པར་བྱ། །
བར་མ་མཆོག་དང་དབུགས་དབྱུང་དང༌། །དྲི་ཡི་ཆུ་དང་ལྷན་ཅིག་པས། །འབད་པས་མཉམ་
པར་བརྡུང་བར་བྱ། །ས་ནི་མཉམ་ཞིང་གཙང་བར་བྱ། །དབུས་དང་མཐའ་མ་གང་བསྟན་པའི། །
ལྷ་ཡི་བཤད་པ་ཡང་དག་ལྡན། །བླ་མ་དམ་པ་ལས་ཤེས་བྱ། །དེས་ཤེས་གང་དེ་བཞིན་ཏུ་
མིན། །ཤར་དང་བྱང་དུ་གཞོལ་བ་ནི། །སྔགས་པའི་རྟག་ཏུ་དངོས་གྲུབ་འགྱུར། །དབུས་སུ་
-182-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་དཀྱིལ་ཆོག་སོགས། ༦༠༽
མཐོ་བས་རྒྱལ་སྲིད་དང༌། །རིག་པ་འཛིན་པའི་གནས་སུ་འགྱུར། །བྱང་དུ་མཐོ་བས་འཆི་
བའམ། །ཡང་ན་ནོར་ནི་འཛད་པར་འགྱུར། །ཇི་སྐད་བཤད་པ་ཤར་མཐོ་བས། །མྱུར་དུ་རིགས་
རྣམས་ཟད་པར་འགྱུར། །དབུས་སུ་དམའ་བས་ས་གཞི་གང༌། །སྒྲུབ་པ་པོ་ནི་འཇིགས་པར་
འགྱུར། །དེ་ལྟར་མཚན་ཉིད་བཅས་པ་ཡིན། །དཔའ་བོའི་དབང་པོ་སོགས་པས་བརྟག། སའི་
མཚན་ཉིད་དོ། །
མགུལ་རྒྱན་དང་ནི་གདུ་བུ་ཉིད། །རྣ་རྒྱན་སྤྱི་བོའི་ནོར་བུ་དང༌། །མཆོད་ཕྱིར་ཐོགས་དང་
ཐལ་བ་དང༌། །ཕྱག་རྒྱ་དྲུག་གིས་རྣམ་པར་བརྒྱན། །མཁའ་འགྲོ་མ་ཚོགས་ཕྱོགས་བཞི་རུ། །
རྡོ་རྗེ་རྣལ་འབྱོར་མ་བཞག་ནས། །རྡོ་རྗེ་དྲིལ་བུ་ཕྱག་ན་འཛིན། །རང་གི་གཙོ་ལ་གསོལ་བ་
གདབ། །དེ་བཞིན་གཤེགས་པ་ཀུན་ཞི་བ། །ཞེས་པ་ལ་སོགས་རྣམས་ཀྱིས་སོ། །གང་ཞིག་
ལག་ན་ཐོད་པ་དང༌། །ཆང་ལ་དགའ་བས་མྱོས་པ་རྣམས། །སྤྱོད་པ་གཟུགས་ཅན་རྣལ་འབྱོར་
མ། །ལྷ་མོ་ཆེན་པོ་མཉེས་པ་སྟེ། །ཁམས་ཀྱི་རང་བཞིན་ཐམས་ཅད་དམ། །དེ་བཞིན་སྲོག་དང་
རྩ་རང་བཞིན། །རང་ལྷག་ལྷ་ལ་རབ་ཕྱོགས་པས། །གྲུབ་པའི་ཕྱག་རྒྱ་རབ་ཏུ་བསྒྱུར། །ཧེ་རུ་
ཀ་དཔལ་རྣལ་འབྱོར་ཆེ། །བསམས་ནས་བགེགས་ནི་རབ་ཏུ་གཞོམ། །བགེགས་ཀྱི་ཚོགས་ནི་
གཞན་རྣམས་དང༌། །གདུག་པའི་ཚོགས་ནི་བསྐྲད་པར་བྱ། །རྐང་པའི་འོག་ཏུ་དགོད་པར་བྱ། །
རྡོ་རྗེ་འབར་བ་ཧཱུཾ་ལས་བྱུང༌། །ༀ་ཡིག་མིག་གཉིས་ཤེས་ནས་ནི། །ཟླ་བ་ཉི་མར་རྣམ་པར་
བསམ། །རྡོ་རྗེ་དྲིལ་བུ་བླངས་ནས་ནི། །གཡས་ནས་རྡོ་རྗེ་ཡང་དག་ལྡན། །བློ་དང་ལྡན་པས་
ཕྱོགས་ཀུན་བལྟ། །ཁྲོས་པས་སེམས་ཅན་དོན་ལ་བརྩོན། །དེ་རུ་གནས་ནས་གདུག་པ་དང༌། །
བདུད་དང་བགེགས་དང་ལོག་འདྲེན་དང༌། །དེ་རྣམས་བསྐྲད་པའི་དོན་གྱི་ཕྱིར། །ཚིག་འདི་དག་
ནི་བརྗོད་པར་བྱ། །གང་ཞིག་ས་ཡི་བདག་པོ་རྣམས། །ཀླུ་དང་གནོད་སྦྱིན་དྲི་ཟ་སོགས། །འབྱུང་
པོ་འབྱུང་མོ་མཁའ་འགྲོ་མ། །སེམས་ཅན་དོན་དུ་བྱ་བར་བརྩོན། །མྱུར་དུ་འགྲོ་བ་ཉིད་དུ་
-183-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གྱིས། །ཧེ་རུ་ཀ་ཡི་བཀའ་ཐོས་ནས། །མྱུར་བ་ཉིད་དུ་བོར་ནས་ནི། །ཁྱེད་རྣམས་འགྲོ་བ་ཉིད་དུ་
གྱིས། །གལ་ཏེ་འགྲོ་བར་མི་འགྱུར་ན། །རྡོ་རྗེ་འབར་བ་ཁ་ཊཱཾ་གྱིས། །དེ་ཡི་མགོ་ནི་བརྒྱར་
དགས་བྱ། །ༀ་སུཾ་བྷ་ནི་སུཾ་བྷ་ཧཱུྃ་ཕཊ། ༀ་གྲྀཧྞ་གྲྀཧྞ་ཧཱུྃ་ཕཊ། ༀ་གྲྀཧྞ་པ་ཡ་གྲྀཧྞ་པ་ཡ་ཧཱུཾ། ཨ་
ན་ཡ་ཧོཿབྷ་ག་ཝན་བིདྱཱ་རཱ་ཛ་ཧཱུྃ་ཕཊ། དབང་ལྡན་ཕྱོགས་སུ་བརྩམས་ནས་ནི། །གཡོན་དུ་
བསྐོར་བ་ལ་བརྩོན་པས། །དཔའ་བོ་ཆེན་པོ་ཁྲོས་པས་བསྐོར། །བསྐལ་བའི་མེ་ལྟར་རབ་
འབར་བ། །དེ་ལས་བྱུང་བའི་འོད་སོགས་ཀྱིས། །བདུད་ལ་སོགས་པ་ཐམས་ཅད་བསྲེག། འདི་
ལྟར་སེམས་དཔའི་རྣལ་འབྱོར་དག། ཧཱུཾ་སྒྲ་བསྒྲགས་པས་གར་བྱས་ཏེ། །མྱ་ངན་ཁྲོ་དང་
འཇིགས་པ་མེད། །དེ་བཞིན་དྲག་དང་བརྩེ་བ་གཉིས། །རྗེས་སུ་ཆགས་ལྡན་རོ་འདི་དག། དང་
པོ་ཞལ་ལ་ལེགས་པར་གནས། །མི་སྡུག་པ་དང་ངོ་མཚར་གང་། །འཇིགས་དང་གཡོ་དང་དེ་
བཞིན་དུ། །རྗེས་སུ་ཆགས་ནས་རོ་འདི་ཡིས། །གཡོན་པའི་ཞལ་དུ་གྱུར་པར་གསུངས། །བཞད་
དང་དགའ་བས་དབང་ཕྱུག་དང༌། །བཞད་པ་དང་ནི་སྒེག་པ་ཉིད། །རྗེས་སུ་ཆགས་ནས་རོ་ཉིད་
དང༌། །དེ་ནི་ནུབ་ཀྱི་ཞལ་ཡིན་ནོ། །
སྨོད་པ་དང་ནི་ངོ་མཚར་གཉིས། །བརྐམ་པར་འགྱུར་བ་གང་ཡིན་པ། །དཔའ་བོ་
འཇིགས་བྱེད་གནས་འདི་དག། གཡས་ཀྱི་ཞལ་ལ་དེ་དག་གནས། །པདྨ་རྡོ་རྗེ་དབུས་སུ་ནི། །
གང་ཞིག་སེམས་ནི་ལེགས་གནས་ཤིང་། །ཞི་བ་དེ་ནི་ལེགས་དག་པ། །ལྷན་ཅིག་སྐྱེས་པ་
དགའ་བའི་གར། །གར་ནི་ཆོས་ཀྱི་དེ་ཉིད་དུ། །ཤེས་པའི་གར་དུ་ཐེ་ཚོམ་མེད། །འཇིག་རྟེན་ལ་
ཕན་སྒྱུ་ཡི་ཕྱིར། །འཇིག་རྟེན་ཆོས་ཅན་གར་བྱའོ། །གླང་པོ་ཆེ་ཡི་པགས་པ་དང༌། །མདུང་དང་
ཞགས་པ་གྲི་ཁུག་དང༌། །ཌ་མ་རུ་དང་ཁ་ཊཱཾ་དང༌། །ཐོད་པ་དང་ནི་ཞགས་པ་དང༌། །མགོ་བོ་རྡོ་
རྗེ་དྲིལ་བུ་དང༌། །མགོ་བོ་ལྔ་བཅུའི་ཕྲེང་བ་དང༌། །དེ་རྣམས་ཐོགས་པའི་སྣང་བ་དང༌། །མགུལ་
རྒྱན་ཐོགས་ཤིང་གཡོན་པ་དང༌། །གཡས་ན་གདུ་བུ་དེ་བཞིན་དུ། །རྣ་རྒྱན་རྣ་བ་ལ་བཀོད་ཅིང༌། །
-184-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་དཀྱིལ་ཆོག་སོགས། ༦༠༽
གཡོན་གྱི་སྤྱི་བོར་ནོར་བུ་དང༌། །གཡས་པ་ཡི་ནི་ཐལ་བ་དང་། །མཆོད་ཕྱིར་ཐོགས་དང་ཡང་
དག་ལྡན། །བདེ་བྱེད་ལྟ་བུ་བྱ་བ་དང༌། །རི་མོ་བྱ་བ་ལྟ་བུ་དང༌། །པདྨ་ལྟ་བུའི་ལག་བྱས་ཏེ། 1
པདྨ་ལྟ་བུར་གྱུར་པའོ། །
ཇི་སྲིད་རི་མོ་ལྟ་བུ་ཡི། །གར་ནི་རྣལ་འབྱོར་མ་ལྷན་ཅིག། ཟླ་བ་གཉིས་པོ་མི་འགྱུར་བ། །
ཌ་མ་རུ་ནི་སྐྱེད་བྱེད་པའོ། །མཚན་ཉིད་བདག་གིས་བསྟན་པའོ། །ཡོངས་སུ་ལྡན་པས་ལྟ་བའོ། །
བདེ་མཆོག་དོན་ནི་ལེགས་མཐོང་བས། །རྣལ་འབྱོར་མ་ཡི་མཚན་ཉིད་དང༌། །གཞན་ཡང་གར་
དང་དངོས་གྲུབ་དང་། །དཀྱིལ་འཁོར་དོན་དང་ཆོ་ག་བཤད། །དེ་ལྟར་བསྟན་པ་དག་ལ་ནི། །
སཾ་བ་ར་ཡི་སྒྲ་ཞེས་བྱའོ། །ཅུང་ཟད་ངོ་ཚའི་མིག་ཟུར་གྱིས། །ཧེ་རུ་ཀ་ཞལ་འོ་བྱེད་ཅིང་། །ལག་
པའི་ཕག་མོ་གར་བྱའོ། །ཀུན་ད་ཟླ་བ་དྲི་མེད་སོ། །དམར་འོད་ལྟ་བུར་ཧཱུཾ་སྒྲོག་པ། །ཁྲོས་པས་
བགེགས་ཀུན་རླག་པར་བྱེད། །ལྷན་ཅིག་སྐྱེས་དགའ་རོལ་པ་ཡིས། །སེམས་ཅན་དོན་ནི་ལ་
བྱེད་བརྩོན། །དེ་དང་ལྷན་ཅིག་དཔའ་བོ་ཆེ། །འཁོར་ལོའི་ས་ཡི་དབུས་སུ་གནས། །ཟ་བའི་
ཕྱག་རྒྱ་ལ་སོགས་པས། །བགེགས་རྣམས་ཀུན་ནི་བསྐྲད་པར་བྱ། །ཇི་སྲིད་གར་གྱི་བསྟན་
བཅོས་ལས། །སྙིང་རྗེའི་ཕྱག་རྒྱ་ལ་སོགས་པ། །ཧེ་རུ་ཀ་དཔལ་ཕྱག་རྒྱ་སྟེ། །དེ་ནི་དངོས་གྲུབ་
སྟེར་བའོ། །ཞལ་བཞི་ལ་སོགས་སྔགས་ཀྱིས་ནི། །ཕུར་བུ་ར་བ་དྲ་བ་དང༌། །ཇི་བཞིན་སྔོན་གྱི་
རྗེས་འབྲངས་ནས། །ཆོ་ག་ཐམས་ཅད་བྱ་བའོ། །
དེ་ལྟར་གོ་བགོས་བདག་ཉིད་ནི། །འོག་ཏུ་མཚོན་ཆ་ངེས་པར་བཞག། འཁོར་ལོ་ལྷན་
ཅིག་བདག་ཉིད་ནི། །སྟེང་དུ་མདའ་ནི་བྲི་བའོ། །བདག་ཉིད་མཁའ་སྤྱོད་དྲ་བ་ནི། །དེ་ལྟར་གོ་
བགོས་གོ་ཆ་ལྡན། །སུམ་ཅུ་གསུམ་པས་ཀྱང་མི་ཕྱེད། །མཐའ་ཡི་དབྱངས་ཡིག་ལས་བྱུང་བ། །
སྣ་ཚོགས་རྡོ་རྗེ་གཟི་བརྗིད་བཟང༌། །དེས་ན་རྟག་ཏུ་མི་ཕྱེད་པ། །འབར་བའི་གཟུགས་སུ་རྣམ་
པར་བསམ། །འདིས་ནི་ཧཱུཾ་འབྱུང་ཁྲོ་བོ་ཡིས། །ནམ་མཁའི་དཀྱིལ་འཁོར་དགང་བར་བྱ། །ཡི་
-185-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གེ་བདུན་པ་བཟླས་པ་ཡིས། །རྡོ་རྗེའི་ལྟ་བ་ཀུན་ཏུ་བལྟ། །ས་གཞི་དག་པར་བལྟས་ནས་ནི། །
བགེགས་རྣམས་ཀུན་ནི་རྣམ་པར་སྤངས། །བདུད་རྩི་ལྔ་སོགས་ལེགས་པར་བྱུག། བློ་བཟང་
གིས་ནི་མེ་ཏོག་གཏོར། །མཁའ་འགྲོ་མ་རྣམས་ཡང་དག་ལྡན། །རྡོ་རྗེ་ས་དབུས་ལེགས་པར་
གནས། །དཔའ་བོ་རྡོ་རྗེ་དྲིལ་བུ་འཛིན། །མངའ་བདག་ཧེ་རུ་ཀ་བསྒོམ་བྱ། །འབྱུང་གནས་སྒྲ་
གཟུགས་ལ་སོགས་པའི། །རྣལ་འབྱོར་རིག་པས་རྣལ་འབྱོར་དམིགས། །དཔལ་ལྡན་བདེ་
མཆོག་འཁོར་ལོ་ཆེ། །དངོས་གྲུབ་ས་ལ་བརྩམ་བར་བྱ། །ཡ་སྡེ་བརྒྱད་པའི་ས་བོན་ནི། །སྟོང་
པས་སྟེང་དུ་བརྒྱན་པར་བྱ། །དེ་ནི་ལན་གསུམ་བརྗོད་བྱས་ཏེ། །ས་ལ་རེག་པར་ས་ལ་
གནས། །བཀུག་ནས་མདུན་དུ་བལྟ་བར་བྱ། །མཛེས་མ་ཞེས་བྱའི་མ་མོ་ནི། །ལེགས་པའི་
གཟུགས་ཅན་ལེགས་གཟུགས་དེས། །ཧེ་རུ་ཀ་ལ་དགའ་བ་གསོལ། །མགོན་པོ་བདག་གིས་ཅི་
ཞིག་བགྱི། །རྡོ་རྗེ་ཅན་ཁྱོད་བདག་སྩོལ་ཅིག། ཁྱེད་ཀྱི་དཀྱིལ་འཁོར་དོན་གྱིས་ན། །བདག་
གིས་བུམ་པ་གཟུང་བར་བྱ། །མ་ལ་སོགས་དང་ཡང་དག་ལྡན། །བློ་དང་ལྡན་པས་ཐོད་པ་
བཞག། ཚོགས་དང་མཆོད་པ་བྱས་ནས་ནི། །ཨརྒ་བྱིན་ནས་ལྷག་པར་གནས། །སྐྱོབ་པ་
སངས་རྒྱས་ཐམས་ཅད་ཀྱི། །སྤྱོད་པའི་ཚུལ་གྱི་ཁྱད་པར་དང༌། །ས་དང་ཕ་རོལ་ཕྱིན་རྣམས་ལ། །
ལྷ་མོ་ཁྱོད་ནི་དཔང་དུ་གྱུར། །སྐྱོབ་པ་ཤཱཀྱ་སེངྒེ་ཡིས། །ཇི་ལྟར་བདུད་ཀྱི་སྡེ་བཅོམ་པ། །དེ་
བཞིན་བདག་གིས་བདུད་སྡེ་ལས། །རྒྱལ་བར་བྱས་ཏེ་དཀྱིལ་འཁོར་བྲི། །ལན་གསུམ་གསོལ་
བཏབ་ཙམ་གྱིས་ནི། །མཛེས་མ་དགའ་ནས་སྨྲས་པ་ནི། །ཀྱེ། མགོན་པོ་ཁྱོད་ཀྱི་བསོད་ནམས་
ནི། །དྲི་མེད་བསགས་པ་བདག་གིས་ཤེས། །ད་ལྟར་ཁྱོད་ནི་དེ་ཕྱིར་རོལ། །ཐམས་ཅད་ཁྱོད་ཀྱི་
དབང་དུ་གནས། །གང་ཞིག་བྱ་བ་དེ་བཀའ་སྩོལ། །བདག་ནི་དེ་དག་བྱེད་པར་སྤྲོ། །ཞེས་པའི་
ཚིག་ནི་སྨྲས་གྱུར་ནས། །ས་དེར་ཐིམ་པར་གྱུར་པར་བསམ། །ལས་ཀྱི་དཀྱིལ་འཁོར་སྒྲུབ་པའི་
ཐབས། །སྔགས་པས་དེ་ནས་བྱས་པའོ། །ས་གཞི་ལྷག་པར་གནས་པའི་ཆོ་གའོ། །
-186-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་དཀྱིལ་ཆོག་སོགས། ༦༠༨
བདུད་རྩི་ལྔ་ཡི་ཆུ་ཉིད་ཀྱིས། །ས་ནི་ལེགས་པར་བྱུགས་པས་མཛེས། །དཔའ་བོ་དཔའ་མོའི་
དབང་ཕྱུག་གནས། །བློ་བཟང་གིས་ནི་མཎྜལ་བྱ། །སྣ་ཚོགས་མེ་ཏོག་བཀྲམ་པ་དང༌། །སྤོས་
ཀྱི་དྲི་ཡིས་ལེགས་བསྒོས་ཏེ། །མཆོག་ཏུ་དགའ་བའི་སྦྱོར་བས་བྱུང་། །ལེགས་པའི་འཁོར་ལོ་
དེར་སྤྱན་དྲངས། །འབྱུང་གནས་སྒྲ་ཚུལ་ལ་སོགས་པའི། །རྣལ་